section_heading: Radnja
paragraph_text: Istovremeno, televizijski voditelj Happy Chapman, poznat po svom mačku Picajzliću, sretan je čovjek u emisiji. No u stvarnosti alergičan je na mačke, zavidi svom bratu i želio bi postati uspješni njujorški voditelj. Jon je počeo Garfielda češće voditi veterinaru (na njegov užas) kako bi vidio lijepu veterinarku, dr. Liz Wilson, u koju je zaljubljen. Jon je pokušava pitati za spoj, ali zbog nesporazuma postane vlasnik veselog i razigranog psa Odieja. Jon i Liz počnu izlaziti, ali Garfield je ljubomoran na Odieja i pokušava ga se riješiti. Na izložbi pasa Garfield se nađe ispred jurećih pasa, a Odie osvoji glavnu nagradu. Glavni sudac Happy Chapman predlaže Jonu da Odie postane televizijska zvijezda, ali Jon odbija jer želi da Odie bude njegov ljubimac.